שובנה גולטי

שובנה גולטי (באנגלית: Shobna Gulati; נולדה ב-7 באוגוסט 1966) היא שחקנית, סופרת ורקדנית בריטית. גולטי שכיכבה באופרות סבון ידועה בעיקר מהופעתה בתפקיד אניטה בסדרה "נשות המזנון" של ויקטוריה ווד, ובדמות סוניטה אלהאן באופרת הסבון הוותיקה "קורוניישן סטריט". היא שיחקה ב"קורוניישן סטריט" בין השנים 2001 עד 2006, וחזרה להופיע באותו תפקיד מסוף 2009 עד שנת 2013. בין 13 במרץ 2013 עד 30 במאי 2014 השתתפה גולטי בתוכנית האירוח "Loose Women" כחברת פאנל.

גולטי היא אחת השחקניות הבודדות שהופיעו בשתי אופרות הסבון הפופולריות "קורוניישן סטריט" ו"איסטאנדרס".

==ביוגרפיה==
שובנה גולטי, ב-2007
גולטי נולדה באולדהאם שבלנקשייר להורים ממוצא הודי-הינדי. יש לה תואר בערבית ופוליטיקה מזרח תיכונית מאוניברסיטת מנצ'סטר.

==קריירה==
אחת מהופעותיה הראשונות של גולטי הייתה ב-1991 כרקדנית בווידאו קליפ לסינגל "Bow Down Mister" של בוי ג'ורג'. בסוף שנות התשעים של המאה העשרים זכתה לביקורות מצוינות על הופעתה בסיטקום "נשות המזנון" של ויקטוריה ווד. הסדרה שודרה עד שנת 2000 וגולטי השתתפה בשתי העונות של הסדרה. מאוקטובר עד דצמבר 2000 שיחקה גולטי בתפקיד אמינה באדאווי באופרת הסבון "איסטאנדרס". היא אחת השחקניות הבודדות ששיחקו באופרות הסבון המתחרות "איסטאנדרס" ו"קורוניישן סטריט". כמו כן הופיעה גולטי בקרוסאובר של שתי הסדרות בשם "East Street" בדמות סוניטה. ב-2001 שיחקה בסרט קצר בשם "Shadowscan" בבימויו של טינג' קרישנאן שזכה בפרס באפט"א. ב-2004 הייתה גולטי מועמדת לפרס התיאטרון של העיתון "מנצ'סטר איבנינג ניוז" על הופעתה במחזה "Dancing Within Walls" שהוצג בתיאטרון קונטקט במנצ'סטר.

גולטי הופיעה בשעשועוני הטלוויזיה "Call My Bluff", "החוליה החלשה", "Have I Got News for You", "רולטה רוסית", ובדמות דיאנה רוס הופיעה בתוכנית הכישרונות לידוענים בשם "Stars in Their Eyes". ב-2006 השתתפה בתוכנית המציאות "Soapstar Superstar".

אחרי שגולטי עזבה את "ו"קורוניישן סטריט" ב-2006, שיחקה בתפקיד נישה קלייטון בעונה האחרונה של הסדרה "מקום בו נמצא הלב" והופיעה בסדרה המשפטית "New Street Law", וכן בדרמה "מגנוליה" שכתב דייב ספייקי עבור סדרת "Comedy Playhouse" של ה-BBC.

באוקטובר 2006 הופיעה גולטי ברויאל אלברט הול במערכון "The Secret Policeman's Ball". גולטי והשחקן ניטין גאנאטרה שכיכב לצדה גילמו במערכון בני זוג שיוצאים לחופשה, ומאמינים בטעות שמתקן המעצר בגואנטנמו הוא מקום נופש. במערכות כיכבו גם השחקנים האמריקאים צ'בי צ'ייס וסת' גרין.

גולטי הייתה אחת ממספרות הסיפורים בתוכנית "Jackanory" של ערוץ CBBC. היא הופיעה בסיבוב הופעות בבריטניה במחזה הלהיט "Girls Night" מאת לואיז רואץ'. עוד שיחקה בערוץ 4 בתוכנית הספיישל "Empire's Children" בה עקבה אחרי ההיסטוריה המשפחתית שלה בזמן החלוקה של הודו. בקיץ 2007 הופיעה במחזה "Pretend You Have Big Buildings" בתיאטרון רויאל אקסצ'נג' במנצ'סטר.

ב-2008 הפיקה גולטי את סרטה הראשון "Akshay". הסרט היה בין המועמדים לפרס Satyajit Ray לסרט קצר. באותה תקופה חזרה לשחק ב"קורוניישן סטריט" בדמות סוניטה אלהאן אותה גילמה במשך שלוש שנים.

ב-11 ביוני 2009 הופיעה גולטי בתוכנית "Celebrity MasterChef" בערוץ BBC1. עוד ב-2009 שיחקה בעיבוד הבימתי של "נשות המזנון" בסיבוב הופעות, וכן הופיעה כמספרת סיפורים בתוכנית "Bedtime Stories". בנובמבר 2010 השתתפה גולטי כחברת פאנל בתוכנית האירוח "Loose Women". לציון 50 שנה ל"קורוניישן סטריט" ולציון "שבוע אופרות הסבון" השתתפה גולטי בתוכנית "Countdown". ב-2016 שיחקה גולטי בסדרה "Paranoid" של רשתות ITV ונטפליקס. באוקטובר 2016 הופיעה בתפקיד אורח בסדרה "חדר מיון".

ב-2017 שיחקה גולטי בסרט הקומדיה הרומנטית הבריטית "Finding Fatimah" בתפקיד סאבה.

;Loose Women
הופעת הבכורה של גולטי בתוכנית "Loose Women" הייתה ב-18 בנובמבר 2010 בתוכנית לציון חמישים שנה לסדרה "קורוניישן סטריט" לצדן של המגישות הקבועות קייט תורנטון, שרי יוסון וקרול מקגיפין. היא חזרה והופיעה בתוכנית ב-11 באפריל 2012 לצדן של אנדראה מקלין, ג'יין מקדונלד וג'נט סטריט-פורטר במסגרת שבוע אופרות הסבון. ב-13 במרץ 2013 החלה להשתתף בתוכנית כמגישה קבועה כמחליפה של סאלי לינדזי, שלקחה פסק זמן כדי להשתתף בצילומי הסדרה "משפחה וצרות אחרות". היא המשיכה להופיע מדי פעם בתוכנית עד 30 במאי 2014.

==חיים אישיים==
גולטי היא בתו של ד"ר ק' א' גולטי שהגיע לאולדהאם ממומבאי בהודו בשנת 1960. יש לה אח צעיר ממנה ושתי אחיות מבוגרות ממנה.

ב-10 בנובמבר התחתנה גולטי עם הארכיטקט אנשו סריווסטאבה בטקס הינדי. בני הזוג התגרשו ב-1994. כשחיה בנפרד מבעלה נכנסה להריון, ובאותה שנה ילדה את בנה אקשאי.

לגולטי יש ידע בשש שפות, והיא תומכת בזכויות הנשים האסיאתיות ובקמפיינים שונים נגד גזענות.

==פילמוגרפיה==
{| class="wikitable"
! שנה
! שם
! שם באנגלית
! תפקיד
! הערות
|-
| 1999
|
| dir="ltr" | Wetty Hainthropp Investigates
| עוזרת בבית קפה
| סרט טלוויזיה קצר
|-
| 1998–2000
| נשות המזנון
| dir="ltr" | Dinnerladies
| אניטה
|
|-
| 2000
| איסטאנדרס
| dir="ltr" | EastEnders
| אמינה
| סדרת טלוויזיה (6 פרקים)
|-
| 2001
|
| dir="ltr" | Shadowscan
| סטינדה
| סרט קצר
|-
| 2006
|
| dir="ltr" | New Street Law
| סלינה מוריס
| סדרת טלוויזיה (פרק אחד)
|-
| 2006
| מקום בו נמצא הלב
| dir="ltr" | Where the Heart Is
| נישה קלייטון
| סדרת טלוויזיה
|-
| 2006
|
| dir="ltr" | Magnolia
| ג'אניס
| סרט טלוויזיה
|-
| 2007
|
| dir="ltr" | Honey and Razor Blades
| שאנטי
| סרט קצר
|-
| 2008
|
| dir="ltr" | Coming Up
| מאיה
| בפרק "The Circle"
|-
| rowspan="2" | 2010
|
| dir="ltr" | Ashes
| פריאנה
| סרט קצר
|-
|
| dir="ltr" | Children in Need
| סוניטה אלהן
|
|-
| 2001–2013
| קורוניישן סטריט
| dir="ltr" | Coronation Street
| סוניטה אלהן / סוניטה פרק
|
|-
| rowspan="2" | 2013
|
| dir="ltr" | You, Me & Them
| רייצ'ל
| בפרק "First Encounters"
|-
|
| dir="ltr" | The Slammer
| הילדה באטון
| בפרק "Slammer Symphony"
|-
| 2014
| במועדון
| dir="ltr" | In the Club
| פיונה
| מיני-סדרה
|-
| 2014–2017
| רופאים
| dir="ltr" | Doctors
| ג'ינה קסאנה / סוג'ת'ה שאה
| סדרת טלוויזיה (5 פרקים)
|-
| rowspan="2" | 2016
|
| dir="ltr" | Paranoid
| ד"ר פרסיבל
| מיני-סדרה
|-
| חדר מיון
| dir="ltr" | Casualty
| פרית'י צ'אברה
| בפרק "Shock to the System"
|-
| 2017
|
| dir="ltr" | Finding Fatimah
| סאבה
|
|-
| 2022
| כולם מדברים על ג'יימי
| dir="ltr" | Everybody's Talking About Jamie
| ריי
| סרט קולנוע
|-
| 2022–2023
|
| dir="ltr" | Hullraisers
| נימה
| 10 פרקים
|-
| 2023
|
| dir="ltr" | The Serial Killer's Wife
| קיראן
| 2 פרקים
|}

==קישורים חיצוניים==

* 

==הערות שוליים==

קטגוריה:שחקניות קולנוע וטלוויזיה אנגליות
קטגוריה:רקדניות אנגליות
קטגוריה:משתתפים בתוכניות מציאות בריטיות
קטגוריה:אנגלים ממוצא הודי
קטגוריה:בריטיות שנולדו ב-1966
קטגוריה:בריטים שנולדו ב-1966